Document ID: /roh_data/filtered/Billingualer_Corpus_interleaved-de-rm.jsonl.gz/1310

This is a text translated from German to Rumantsch Grischun.
Kommission für Gesundheit und Soziales berät das Veterinärgesetz

Der Grosse Rat wird sich in der Augustsession 2007 unter anderem mit der Totalrevision des kantonalen Veterinärgesetzes beschäftigen. Die Kommission für Gesundheit und Soziales unter dem Vorsitz von Grossrat Vincent Augustin hat die entsprechende Botschaft der Regierung anlässlich zweier Sitzungen zu Handen des Grossen Rates vorberaten. An den Kommissionssitzungen teilgenommen hat auch Regierungsrat Hansjörg Trachsel. Weiter wurden Vertreter der Gesellschaft der Bündner Tierärzte sowie des Metzgergewerbes durch die Kommission zu einem Hearing eingeladen.

Die seit Inkrafttreten des kantonalen Veterinärgesetzes am 1. Januar 1995 eingetretenen zahlreichen Änderungen in den eidgenössischen Erlassen bedingen auch Änderungen auf kantonaler Stufe. Ein weiterer Grund für die Neuregelung der Veterinärgesetzgebung bildet die neue Kantonsverfassung, die am 1. Januar 2004 in Kraft getreten ist. Für einige Bestimmungen der geltenden Erlasse im Bereich des Veterinärwesens ist aufgrund ihrer Wichtigkeit nach der neuen Kantonsverfassung eine Regelung auf Gesetzesstufe erforderlich. Weiter werden in den Bereichen Tiergesundheitspflege und Hundehaltung aufgrund der gesammelten Erfahrungen neue Akzente gesetzt. Die Kommission ist mit der Regierung der Ansicht, dass im Bereich Hundehaltung keine grundsätzlichen Neuerungen wie beispielsweise Maulkorbpflicht, Leinenpflicht inner- und/oder ausserhalb des besiedelten Gebietes, schärfere Repressionsmassnahmen für gefährliche Hunde etc. eingeführt werden müssen. Angesichts der Sachnähe kann die kantonale Vollziehungsgesetzgebung zum eidgenössischen Tierschutzgesetz zudem in das Veterinärgesetz integriert werden.

Nach eingehender Diskussion beantragt die Kommission dem Grossen Rat einstimmig, auf die Vorlage einzutreten und den Gesetzesentwurf mit einigen Änderungen zu verabschieden.

Gremium: Kommission für Gesundheit und Soziales

Quelle: dt Kommission für Gesundheit und Soziales

Data: 20.07.2007

La cumissiun dal cussegl grond per sanadad e fatgs socials tracta la lescha davart ils fatgs veterinars

La sessiun d'avust 2007 vegn il cussegl grond a s'occupar tranter auter da la revisiun totala da la lescha chantunala davart ils fatgs veterinars. Sut il presidi dal deputà Vincent Augustin ha la cumissiun per sanadad e fatgs socials predeliberà - a chaschun da duas sesidas - la missiva correspundenta da la regenza per mauns dal cussegl grond. A las sesidas da la cumissiun è sa participà er il cusseglier guvernativ Hansjörg Trachsel. Plinavant ha la cumissiun envidà ad in hearing represchentantas e represchentants da la societad da las veterinarias e dals veterinaris grischuns sco er da l'industria da mazlaria.

Las numerusas midadas ch'èn resultadas dapi l'entrada en vigur da la lescha chantunala davart ils fatgs da veterinari, il 1. da schaner 1995, en las leschas federalas chaschunan er midadas sin plaun chantunal. Per intginas disposiziuns dals decrets vertents en il sectur dals fatgs da veterinari è necessaria - pervia da lur impurtanza tenor la nova constituziun chantunala - ina regulaziun sin plaun legislativ. Intginas disposiziuns dals decrets vertents en il sectur dals fatgs da veterinari chaschunan - tenor la nova constituziun chantunala - ina regulaziun sin plaun legislativ, e quai pervia da lur impurtanza. Plinavant vegnan mess novs accents en ils secturs da la tgira da la sanadad d'animals e dal possess da chauns, e quai sin fundament da las experientschas fatgas. La cumissiun è dal medem avis sco la regenza che pertutgant il sectur dal possess da chauns na stoppian betg vegnir introducidas novaziuns fundamentalas sco per exempel l'obligaziun da metter si in buccaré, l'obligaziun da tegnair a la tschinta entaifer e/u ordaifer il territori populà, tschertas mesiras repressivas pli rigurusas per chauns privlus e.u.v. Areguard la vischinanza tar ils fatgs po la legislaziun executiva chantunala tar la lescha federala davart la protecziun dals animals vegnir integrada en la lescha davart ils fatgs da veterinari.

Suenter avair discutà il project en moda intensiva propona la cumissiun al cussegl grond unanimamain d'entrar en il project e da deliberar il sboz da lescha cun intginas midadas.

Gremi: cumissiun per sanadad e fatgs socials

Funtauna: rg cumissiun per sanadad e fatgs socials

Data: 20.07.2007